CELEX: 62013CA0211
Language: et
Date: 2014-09-04 00:00:00
Title: Kohtuasi C-211/13: Euroopa Kohtu (kolmas koda) 4. septembri 2014. aasta otsus – Euroopa Komisjon versus Saksamaa Liitvabariik (Liikmesriigi kohustuste rikkumine — ELTL artikkel 63 — Kapitali vaba liikumine — Kinke- ja pärandimaks — Riigisisesed õigusnormid, mis näevad ette suurema maksuvaba summa mahaarvamise, kui pärandaja oli oma surma hetkel või kinkija või pärandi või kinke saaja olid liikmesriigi residendid — Liikmesriigi kohustuste rikkumise hagi ese — Piirang — Põhjendatus)

10.11.2014   
            
            
               ET
            
            
               Euroopa Liidu Teataja
            
            
               C 395/15
            
         
      Euroopa Kohtu (kolmas koda) 4. septembri 2014. aasta otsus – Euroopa Komisjon versus Saksamaa Liitvabariik
      (Kohtuasi C-211/13) (1)
      
      ((Liikmesriigi kohustuste rikkumine - ELTL artikkel 63 - Kapitali vaba liikumine - Kinke- ja pärandimaks - Riigisisesed õigusnormid, mis näevad ette suurema maksuvaba summa mahaarvamise, kui pärandaja oli oma surma hetkel või kinkija või pärandi või kinke saaja olid liikmesriigi residendid - Liikmesriigi kohustuste rikkumise hagi ese - Piirang - Põhjendatus))
      (2014/C 395/18)
      Kohtumenetluse keel: saksa
      
         Pooled
      
      
         Hageja: Euroopa Komisjon (esindajad: W. Mölls ja W. Roels)
      
         Kostja: Saksamaa Liitvabariik (esindajad: T. Henze ja A. Wiedmann)
      
         Kostja toetuseks menetlusse astuja: Hispaania Kuningriik (esindaja: A. Rubio González)
      
         Resolutsioon
      
      
                  1.
               
               
                  Saksamaa Liitvabariik rikkunud ELTL artiklist 63 tulenevaid kohustusi, kuna Saksamaa Liitvabariik on vastu võtnud ja säilitanud õigusnorme, mille kohaselt on Saksamaal asuva kinnisasja suhtes pärandi- ja kinkemaksu kohaldamisel maksuvaba summa väga väike, kui pärandaja oli oma surma hetkel või kinkija kinke tegemise ajal ja omandaja maksukohustuse tekkimise ajal teise liikmesriigi residendid, samas kui oluliselt suurema maksuvaba summa võib maha arvata siis, kui vähemalt üks pooltest oli asjakohasel ajahetkel Saksamaa resident.
               
            
                  2.
               
               
                  Mõista kohtukulud välja Saksamaa Liitvabariigilt.
               
            
                  3.
               
               
                  Jätta Hispaania Kuningriigi kohtukulud tema enda kanda.
               
            
         (1)  ELT C 171, 15.6.2013.